જોકે તેમ છતાં આગ કાબૂમાં ન આવતા રહેણાંક વિસ્તાર તરફ આગળ વધતા ગામના યુવાન રાજુ પટેલ, પ્રવિણ પટેલ તથા દાંડી ગામના સરપંચ વિમલ પટેલે વિજલપોર ફાયર બ્રિગ્રેડને જાણ કરી હતી. વિજલપોર ફાયર બ્રિગ્રેડની ટીમ તાબડતોબ પાણીના બંબા સાથે પંદરથી વીસ મિનિટ જેટલા ટૂંકા સમયમાં જ ઘટનાસ્થળે પહોંચી જઇ આગ જે તરફ પ્રસરતી હતી તે વિસ્તારને કુનેહ અને સમયસૂચકતાથી પાણીના છંટકાવથી કોર્ડન કરી લઇ એકાદ કલાકની ભારે જહેમત બાદ આગને કાબૂમાં લઇ લેતા મોટી ખુવારી થતી અટકી હતી.